Cameron Monaghan
Cameron Riley Monaghan (rođen 16. 8. 1993) američki je glumac i maneken. Profesionalnu karijeru započeo je s tri godine kao dječji maneken. Nastavio ju je sa sedam godina kao dječji glumac, te je kasnije postao poznat po ulogama Iana Gallaghera u TV-seriji Shameless, Kevina O'Doylea u Clicku (2006), Coreyja Doylea u Promu (2011), Masona Ashforda u Vampire Academy (2014), Ashera u The Giveru (2014) i Jeromea Valeska u TV seriji Gotham.

Rani život 
Rođen je u Santa Monici (Kalifornija) kao sin jedinac Diane Monaghan, specijalistice za osiguranje, koja je ga je odgojila kao samohrana majka. Kratko nakon rođenja preselili su se u Boca Raton na Floridi. Budući da je uvidjela da je bio jako druželjubivo dijete, poslala je njegove fotografije lokalnim manekenskim agencijama. S pet godina po prvi put se pojavio na naslovnici kataloga, dok se sa sedam pojavio u prvoj regionalnoj televizijskoj reklami.

Pohađao je Osnovnu školu "Addison Mizner" i počeo je razvijati svoje glumačke sposobnosti nastupajući u kazališnim adaptacijama Stuarta Littlea, Winnie-the-Pooha i The Pumpkin Kinga za lokalno kazalište Little Palm Children's Theatre. Također je glumio u neovisnom filmu snimanom u Lake Worthu pod nazivom The Wishing Stone.

Osobni život 
Živi u Los Angelesu od svoje desete godine. Kad su ga novinari pitali o obiteljskim vezama u Južnoj Floridi, izjavio je: "Većina mi obitelji više tamo ne živi. [...] Imam nekoliko rođaka u Sjevernoj Floridi. Rodni mi je grad daleko južnije, tako da se nema potrebe dolje upućivati."

Izrazio je zanimanje za glazbu, te zna svirati gitaru, bubnjeve, harmoniku i ukulele; također se sam naučio svirati klavijaturu. Od atletike se bavi boksom, biciklizmom, trčanjem, daskanjem na snijegu i skijanjem. Ranije se bavio kickboxingom, taekwondoom i ekstremnim borilačkim vještinama.

Kad ga se pitalo za seksualnu orijentaciju, izjasnio se da je heteroseksualac. U veljači (februaru) 2013, na Twitteru je odgovorio na upite o svojoj seksualnoj orijentaciji rekavši: "Ovo je posljednji put da na ovo [pitanje] odgovorim ovdje: Ne, nisam gej. Da, glumim gej lika. Ne, to pitanje ne bi trebalo biti bitno". Također je dodao: "Hvala svima na ljubaznim riječima. Malo je čudno 'iskoračiti' kao heteroseksualac".

Filmografija

Filmovi

Televizija

Izvori

Vanjske poveznice 

 Cameron Monaghan na Internet Movie Databaseu
 Cameron Monaghan na Twitteru

Rođeni 1993.
Žive ličnosti
Američki filmski glumci